ddrg/super_eurlex huggingface dataset:
24.

deler med bekymring Revisionsrettens bemærkning om, at myndigheden for at kompensere for en mangel på stillinger i stigende grad er afhængig af konsulenter og vikarer, hvilket som følge af uklare forpligtelser kan indebære en risiko for utilstrækkelig overvågning af det komplekse arbejde, der udføres af eksterne kontrahenter, og kontraktmæssige tvister; bemærker som opfølgning på Revisionsrettens revisionsresultater fra tidligere år, at myndigheden anvender kontrakter med IT-virksomheder, der er formuleret på en måde, der kunne svare til tilrådighedsstillelse af vikaransatte i stedet for levering af klart definerede IT-ydelser eller -produkter; bemærker, at anvendelse af IT-tjenesteydelseskontrakter til at stille arbejdskraft til rådighed ikke er i overensstemmelse med Unionens sociale og beskæftigelsesmæssige bestemmelser og indebærer retlige og omdømmemæssige risici for myndigheden; bemærker på baggrund af myndighedens svar, at alle potentielle risici i denne forbindelse var begrænsede, og at den har vedtaget alle nødvendige procedurer for at undgå enhver mulig forvirring mellem indkøb af IT-tjenester og tilrådighedsstillelse af vikarer i kontrakterne; opfordrer indtrængende myndigheden til at sikre, at der i forbindelse med kontrakter undgås enhver forveksling mellem indkøb af ydelser og indkøb af vikarydelser;
B.

der henviser til, at Spanien indgav ansøgning EGF/2021/004 ES/Aragón automotive om økonomisk støtte fra Den Europæiske Fond for Tilpasning til Globaliseringen (EGF) som følge af afskedigelsen af 592 arbejdstagere i den økonomiske sektor, der er klassificeret under NACE rev. 2 hovedgruppe 29 (Fremstilling af motorkøretøjer, påhængsvogne og sættevogne), i NUTS 2-regionen Aragón (ES24) i Spanien, inden for en referenceperiode for ansøgningen fra den 1. november 2020 til den 1. maj 2021;
10.

mener, at Den Europæiske Union har et socialt ansvar for at give afskedigede arbejdstagere de kvalifikationer, der er nødvendige for den økologiske og retfærdige omstilling i overensstemmelse med den europæiske grønne pagt, navnlig for arbejdstagere med kvalifikationer, der er relevante for sektorer, der i øjeblikket er meget kulstofintensive; glæder sig derfor over, at uddannelsen vil fokusere på den grønne økonomi, den blå økonomi, personlige tjenesteydelser, sundheds- og socialtjenester, fremme af kulturarv og kulturelle aktiviteter.
B.

der henviser til, at Italien den 15. juli 2021 indgav ansøgning EGF/2021/003 IT/Porto Canale om økonomisk støtte fra Den Europæiske Fond for Tilpasning til Globaliseringen (EGF) som følge af afskedigelsen af 190 arbejdstagere i selskabet Porto Industriale di Cagliari SpA i den økonomiske sektor, der er klassificeret under NACE (rev. 2) hovedgruppe 52 (Hjælpevirksomhed i forbindelse med transport), i NUTS 2-regionen Sardinien (ITG2) i Italien, inden for en referenceperiode for ansøgningen fra den 1. september 2020 til den 1. januar 2021;
5.

fremhæver, at EUSF har været under et betydeligt pres i det første år af FFR 2021-2027, at naturkatastrofer i sagens natur er uforudsigelige, og at antallet og alvoren af disse på grund af klimaforandringer sandsynligvis vil stige med tiden og blive mere omkostningstunge; understreger derfor sin voksende bekymring over de knappe ressourcer, der er til rådighed for EUSF i perioden 2021-2027; mener, at det samlede finansieringsbeløb og tildelingsordningerne for solidaritets- og nødhjælpsreserven (SEAR) ikke sikrer den optimale effektivitet af EUSF, og opfordrer til, at der foretages en revision af SEAR i forbindelse med den næste gennemgang af FFR 2021-2027;
14.

minder om, at EGF-støtte ikke må erstatte foranstaltninger, som det påhviler virksomhederne at gennemføre i henhold til national ret eller kollektive overenskomster, eller nogen godtgørelser eller rettigheder for støttemodtagerne af EGF-bidrag med henblik på at sikre EGF-bidragets fulde additionalitet;
B.

der henviser til, at forslag til ændringsbudget nr. 6/2021 navnlig omfatter følgende elementer: — styrkelse af instrumentet for naboskab, udviklingssamarbejde og internationalt samarbejde — et globalt Europa med et beløb på 450 mio. EUR i forpligtelses- og betalingsbevillinger i forbindelse med den globale sundhedsmæssige indsats mod covid-19 med henblik på at donere 200 millioner covid-19-vaccinedoser til lav- og lavmellemindkomstlande inden midten af næste år — styrkelse af EU-civilbeskyttelsesmekanismen (EU-civilbeskyttelsesmekanismen/rescEU) med et beløb på 57,8 mio. EUR i forpligtelsesbevillinger for at tilvejebringe yderligere midler til dækning af nye nødsituationer, herunder hjemtransportflyvninger fra Afghanistan, hjælp til Haiti efter det nylige jordskælv og igangværende operationer, herunder skovbrande, hvis omkostninger overstiger de disponible midler indtil årets udgang — forhøjelse af forpligtelsesbevillingerne til budgetposten for partnerskabsaftaler om bæredygtigt fiskeri med et beløb på 3,5 mio. EUR under hensyntagen til de ajourførte budgetbehov efter afslutningen af forhandlingerne om de nye protokoller med Cookøerne og Mauretanien — tilpasning af budgetkontoplanen efter specifikke anmodninger fra medlemsstaterne om overførsel af midler i henhold til artikel 26 i forordning (EU) 2021/1060 (forordning om fælles bestemmelser) (6) — ajourføring af budgettets indtægtsside for at tage hensyn til de reviderede overslag over egne indtægter baseret på ikkegenanvendt plastemballageaffald;
B.

der henviser til, at Kommissionen anslår, at der er behov for 325 mio. EUR for at udvide dækningen af det sociale krisesikkerhedsnet (ESSN-flagskibsprogrammet) — inden for hvilket der ydes månedlige kontantoverførsler til over 1,8 millioner flygtninge — fra marts 2022 til begyndelsen af 2023, hvor programmet skal overgå fra humanitær bistand til udviklingsbistand; der henviser til, at Kommissionen foreslår at dække dette beløb ved at anvende den resterende margen under udgiftsområde 6 i 2021, idet det resterende beløb skal finansieres over bevillingsrammen for humanitær bistand i 2021 og 2022;
A.

der henviser til, at formålet med forslaget til ændringsbudget nr. 4/2021 er at ajourføre indtægtssiden af budgettet for at tage hensyn til ikrafttrædelsen den 1. juni 2021 af Rådets afgørelse (EU, Euratom) 2020/2053, der anvendes fra den 1. januar 2021, og de ajourførte overslag over egne indtægter for 2021-budgettet som aftalt i Det Rådgivende Udvalg for Egne Indtægter den 26. maj 2021, og at ajourføre andre indtægter såsom Det Forenede Kongeriges bidrag, bøder og andet,
A.

der henviser til, at Kommissionen den 25. december 2020 forelagde et forslag til forordning om oprettelse af brexittilpasningsreserven (»reserven«) inden for de særlige tematiske instrumenter uden for Unionens budgetlofter i FFR'en »for at afbøde uforudsete og negative konsekvenser i de medlemsstater og sektorer, der er mest berørt« af Det Forenede Kongerige Storbritannien og Nordirlands udtræden af Unionen, og dermed afbøde dens indvirkning på den økonomiske, sociale og territoriale samhørighed,
2.

gentager sin holdning om, at alle tilgængelige midler og uudnyttede midler i EU-budgettet, herunder overskuddet, bør anvendes til hurtigt at yde finansiel bistand til dem, der er mest berørt af covid-19-pandemien; opfordrer i denne forbindelse medlemsstaterne til at afsætte de forventede reduktioner i deres BNI-baserede bidrag, der stammer fra overskuddet i 2020, fuldt ud til budgettering af foranstaltninger vedrørende håndtering af virkningerne af covid-19-pandemien og til Unionens genopretning og modstandsdygtighed for at sikre en optimal tildeling af midlerne;
glæder sig over, at den samordnede pakke af individualiserede tilbud blev udarbejdet af Tyskland i samråd med arbejdsmarkedets parter, og at der blev nedsat et overvågningsudvalg bestående af repræsentanter for forbundsministeriet for beskæftigelse og sociale anliggender, repræsentanter for den offentlige arbejdsformidling, repræsentanter for arbejdsmarkedets parter, repræsentanter for fagforeningen IG Metall, likvidatorer for den afskedigende virksomhed og dens datterselskaber samt repræsentanter for samarbejdsudvalgene med henblik på at styre den EGF-medfinansierede intervention; fremhæver, at arbejdsmarkedets parter i de berørte virksomheder allerede samarbejdede i de måneder og år, der gik forud for mobiliseringen af EGF, for at forbedre de vanskelige økonomiske vilkår og den vanskelige økonomiske situation, hvilket også omfattede betydelige lønindrømmelser fra arbejdstagernes side;
15.

støtter kraftigt, at EGF fortsætter med at udvise solidaritet i perioden 2021-2027, samtidig med at fokus flyttes fra årsagen til omstruktureringen og over på dens virkninger; glæder sig over, at dekarbonisering i henhold til de nye regler også vil være en grund til, at ansøgerne kan være støtteberettigede;
17.

støtter kraftigt, at EGF i 2021-2027 fortsat udviser solidaritet, samtidig med at fokus flyttes fra årsagen til omstruktureringen og over på dens virkninger; glæder sig over, at dekarbonisering i henhold til de nye regler også vil være en grund til, at ansøgerne kan være støtteberettigede;
M.

der henviser til, at antallet af passagerer, der befordres af Finnair, faldt med 76,2 %, og at dets indtægter faldt med 73,2 % i 2020 i forhold til 2019, hvilket førte til et driftsunderskud på 464,5 mio. EUR i 2020 (9); der henviser til, at Finnair derfor var nødt til at reducere sine omkostninger for at imødegå denne krise, og der blev foretaget besparelser inden for fast ejendom, leasing af fly, IT (digitalisering og automatisering af kundeprocesser), salgs- og distributionsomkostninger samt administrationsomkostninger og kompensationsstrukturer; der henviser til, at dette førte til, at arbejdsstyrken blev reduceret med 700 jobs (10), og at næsten hele arbejdsstyrken blev hjemsendt i en del af året, og at disse hjemsendelser fortsatte i 2021 for en stor del af arbejdsstyrken;
6.

påpeger, at naturkatastrofer som følge af klimaændringerne vil blive stadig mere voldelige og tilbagevendende; understreger, at visse regioner såsom øer og kystområder på grund af klimaændringer er særligt udsatte for at blive ramt af naturkatastrofer; understreger, at fonden kun er et helbredende instrument, og at klimaændringer først og fremmest kræver en forebyggende politik for at afværge de fremtidige konsekvenser af klimaændringer i overensstemmelse med Parisaftalen og den europæiske grønne pagt; gentager betydningen af at investere i modvirkning af og tilpasning til klimaændringer for særligt sårbare regioner og af at sikre effektive synergier mellem fonden og relevante EU-finansieringsprogrammer;
5.

mener, at Kommissionen ikke har fulgt korrekt op på resultatet af forhandlingerne om instrumentet for naboskab, udviklingssamarbejde og internationalt samarbejde — et globalt Europa, når det gælder budgetkontoplanen for geografiske programmer i Asien; anmoder Kommissionen om at forelægge et nyt forslag til ændringsbudget, der afspejler de aftalte tekster for de sektorspecifikke retsgrundlag; fastholder i overensstemmelse med sine retningslinjer for budgettet for 2022, at en sådan harmonisering kan og bør foretages forud for budgetproceduren for 2022;
11.

bemærker, at der vil blive gennemført yderligere høringer af repræsentanter for turistindustrien, når der er foretaget en analyse af de afskedigede arbejdstageres profil, og at den mest hensigtsmæssige form for støtte vil blive identificeret under hensyntagen til støttemodtagernes aldersstruktur, uddannelsesprofil og andre karakteristika; bemærker, at der desuden er planlagt et eventuelt bidrag fra den estiske hotel- og restaurationsforening til udformningen af nogle af de sektorrelaterede uddannelsesforanstaltninger;
17.

minder om, at formålet med EGF er at udvise solidaritet med og yde støtte til støttemodtagerne samt til hurtigt at reintegrere dem i anstændig og bæredygtig beskæftigelse inden for eller uden for deres oprindelige aktivitetssektor;
glæder sig over, at den samordnede pakke af individualiserede tilbud er planlagt således, at den er i overensstemmelse med den spanske strategi for den cirkulære økonomi ( 6 ) , som skal være baseret på ikkegiftige materialekredsløb, og strategien for bæredygtig udvikling i Catalonien ( 7 ) , og at EGF-ansøgningen blev støttet af repræsentanter for SOC ( 8 ) , CIAC ( 9 ) og Agència per la competivitat de l'Empresa (ACCIÓ) ( 10 ) i en proces, der involverede arbejdsmarkedets parter ( 11 ) ; bemærker, at uddannelsesforanstaltningerne bør tilgodese behovet for at udbrede de færdigheder, der kræves i den digitale tidsalder og i en grøn, ressourceeffektiv økonomi, i overensstemmelse med artikel 7, stk. 2, i EGF-forordningen;
4.

noterer sig, at Kommissionen vil anvende det disponible budget for administrativ støtte til at afholde møder i EGF's ekspertgruppe af kontaktpersoner, som består af to medlemmer fra hver medlemsstat, samt et seminar med deltagelse af EGF's gennemførelsesorganer og arbejdsmarkedets parter for at fremme netværkssamarbejdet mellem medlemsstaterne;
C.

der henviser til, at den igangværende dekarbonisering af transportsektoren forventes at få forskellige konsekvenser for luftfartssektoren, og at Unionen spiller en vigtig rolle med hensyn til at skabe den nødvendige solidaritet gennem økonomiske bidrag fra EGF, som har til formål at hjælpe støttemodtagerne med hurtigt at blive reintegreret i anstændig og bæredygtig beskæftigelse inden for eller uden for deres oprindelige aktivitetssektor, og samtidig være forenelig med en grønnere og mere digital europæisk økonomi i overensstemmelse med den europæiske grønne pagt;
13.

beklager den manglende opmærksomhed på behovet for en etisk ramme, på gennemsigtighed og på forebyggelse, identifikation og undgåelse af interessekonflikter; gentager sin dybe bekymring over interessekonflikterne hos en række af medlemsstaternes repræsentanter, der er involveret i politiske og budgetmæssige beslutningsprocesser; fremhæver i denne forbindelse konklusionerne fra Kommissionens revision af den tjekkiske premierminister Andrej Babiš og Agrofert, som bekræfter eksistensen af en interessekonflikt; gentager, at enhver reel eller opfattet interessekonflikt bringer Rådets og hele Unionens omdømme i fare; gentager Parlamentets kraftige opfordring til Rådet om at sikre, at repræsentanter for medlemsstaterne, som drager direkte fordel af EU-støtte gennem de virksomheder, de ejer (direkte eller indirekte), ikke deltager i dertil knyttede politiske eller budgetmæssige drøftelser og afstemninger; anmoder Rådet om at give Parlamentet oplysninger om de nødvendige foranstaltninger, der er truffet for at undgå eventuelle interessekonflikter; beklager, at Rådet kategorisk afviser Parlamentets forslag om at øge digitaliseringen inden for revision og kontrol og nægter at samarbejde om at øge interoperabiliteten mellem eksisterende EU-databaser og nationale databaser og rapporterings- og overvågningssystemer; er stærkt bekymret over de officielle og uofficielle konklusioner fra Det Europæiske Råd, som på trods af eksisterende interessekonflikter har indflydelse på den fælles landbrugspolitik og på samhørighedsforhandlingerne om et loft over finansieringen pr. fysisk og juridisk person;
24.

bemærker, at agenturet i 2020 fortsatte med at kommunikere effektivt og med at fremme sikkerhed og sundhed på arbejdspladsen; bemærker, at agenturet trods covid-19-restriktioner har formået aktivt at præsentere sit arbejde ved over 300 arrangementer; bemærker, at agenturet stillede en flersproget (25 sprog) vejledning, som er én af de hyppigst downloadede og konsulterede publikationer i agenturets historie, til rådighed for arbejdspladser, og at en række andre covid-19-ressourcer blev udviklet og formidlet via agenturets websted; opfordrer agenturet til fortsat at arbejde på retningslinjer for at hjælpe arbejdsgivere og arbejdstagere med at tilpasse sig udviklingen af covid-19-pandemien;
12.

noterer sig på baggrund af Revisionsrettens beretning, at myndigheden den 19. maj 2020 indgik en kontrakt om afholdelse af fysiske kurser med en anslået maksimal værdi på 1 050 000 EUR; noterer sig Revisionsrettens bemærkning om, at myndigheden — til trods for at covid-19-pandemikrisen på daværende tidspunkt var under udvikling og begrænsningerne vedrørende begivenheder med personligt fremmøde allerede var kendt — indgik kontrakten og i august 2020 undertegnede en ændring af kontrakten, som omfattede nye kontraktposter vedrørende afholdelse af virtuelle kurser; bemærker, at de faste priser for disse virtuelle kurser var højere end de priser for fysiske kurser på stedet, der var fastsat i den oprindelige kontrakt, at disse ændringer udgør nye kontraktbetingelser, som, hvis de havde været inkluderet i det oprindelige udbud, potentielt kunne have tiltrukket yderligere tilbudsgivere uden den geografiske begrænsning, der er knyttet til behovet for at afholde kurser fysisk, og at prisen kunne have været mere konkurrencedygtig; noterer sig Revisionsrettens konklusion om, at udbuddets omfang således var blevet udvidet betydeligt, og at ændringen af kontrakten var væsentlig, hvilket var i strid med artikel 72, stk. 4, litra a) og c), i Europa-Parlamentets og Rådets direktiv nr. 2014/24/EU (3), og hvilket førte til, at Revisionsretten erklærede ændringen af kontrakten og alle relaterede betalinger i 2020 på 3 850 EUR ekskl. moms for regelstridige; glæder sig over de korrigerende foranstaltninger, myndigheden har truffet;
74.

bemærker, at midtvejsevalueringen af Nødtrustfonden for Afrika blev afsluttet i 2020; bemærker de vigtigste konklusioner i evalueringsrapporten om, at mandatet for Nødtrustfonden for Afrika som et kortsigtet instrument er for bredt til at kunne tackle de grundlæggende årsager til migration, og udtrykker bekymring over nogle af de kritiske aspekter, der er fremhævet deri; bemærker behovet for bedre at tackle udfordringerne i forbindelse med migration internt i Afrika, som tegner sig for næsten 90 % af migrationsstrømmene i Afrika; anmoder i overensstemmelse med EUF's hovedmål Kommissionen om at sikre, at der udføres flere aktiviteter, der har fokus på at udrydde fattigdom, med det formål at tackle de grundlæggende årsager til migration; bemærker, at Nødtrustfonden for Afrika kun har formået at yde beskedne bidrag til at øge de økonomiske muligheder og beskæftigelsen; støtter anbefalingen i evalueringsrapporten om at anmode om, at Unionens støtte til økonomiske muligheder og jobskabelse så vidt muligt kompletterer dynamikker og aktører på de lokale arbejdsmarkeder og investeringer fra den private sektor; (9) støtter kraftigt anmodningen om, at der foretages en efterfølgende evaluering, herunder om performance, mindst ét år efter afslutningen af alle aktiviteter under Nødtrustfonden for Afrika;
17.

påpeger, at BEREC-kontoret er ved at udvikle et nyt websted for at sikre adgang for personer med handicap; bemærker, at projektet forventes at pågå i perioden 2021-2023; bemærker endvidere, at de tekniske specifikationer vil omfatte tilgængelighedskravene, og at de relevante grupper vil blive inddraget i projektet for at sikre en høj grad af tilgængelighed; opfordrer BEREC-kontoret til at aflægge rapport til dechargemyndigheden om udviklingen i denne henseende;
20.

minder om betydningen af at øge digitaliseringen af agenturet med hensyn til interne operationer og forvaltning, men også med henblik på at fremskynde digitaliseringen af procedurerne; understreger nødvendigheden af, at agenturet forbliver proaktivt i denne henseende for at undgå en digital kløft mellem agenturerne for enhver pris; henleder imidlertid opmærksomheden på behovet for at træffe alle nødvendige sikkerhedsforanstaltninger for at undgå enhver risiko med hensyn til onlinesikkerheden af de behandlede oplysninger; opfordrer agenturet til at fremskynde udviklingen af sin cybersikkerhedspolitik og til at underrette dechargemyndigheden om dens færdiggørelse;
7.

bemærker, at fællesforetagendet efter afslutningen af SESAR 1 konstaterede overskydende kontantbidrag fra sine medlemmer på i alt 30 959 396 EUR; bemærker endvidere, at fællesforetagendets medlemmer i henhold til artikel 13 i oprettelsesakten først kan forvente tilbagebetaling af deres respektive overskydende bidrag ved fællesforetagendets opløsning senest den 31. december 2024; bemærker, at fællesforetagendet efter henstilling fra Kommissionen og Revisionsretten og en positiv udtalelse fra Kommissionen om den foreslåede afgørelse vedtog afgørelsen om at fremskynde tilbagebetalingerne den 8. oktober 2020; bemærker navnlig, at fællesforetagendet tilbagebetalte Unionen den 4. december 2020 gennem to separate betalingsordrer, én for den andel, der svarer til TEN-T-programmet, og én for den andel, der svarer til det syvende rammeprogram; bemærker, at for andre medlemmer end Unionen (med undtagelse af AIRBUS og DFS) blev de bilaterale aftaler, der var planlagt i bestyrelsen, sendt til medlemmerne den 23. november 2020, at betalingerne påbegyndtes, da aftalerne var underskrevet, og at Eurocontrol blev betalt den 9. december 2020: bemærker desuden, at alle betalinger på nær tre blev foretaget ved udgangen af 2020 for et samlet beløb på 30 474 586 EUR (ud af 30 767 098 EUR, dvs. 99 %); bemærker på baggrund af opfølgningsrapporten, at alle overskydende kontantbidrag til SESAR 1-programmet pr. 10. februar 2021 var tilbagebetalt til de respektive medlemmer af fællesforetagendet SESAR 1;
8.

bemærker, at Den Europæiske Tilsynsførende for Databeskyttelse (EDPS) den 30. april 2019 besluttede at indlede en undersøgelse på eget initiativ, efter at agenturet proaktivt anmodede om EDPS' vejledning i forbindelse med agenturets brug af big data-analyser (»kategorisering af registrerede«) til strategiske og operationelle analyser (EDPS-sag 2019-0370); bemærker endvidere, at EDPS i overensstemmelse med Europa-Parlamentets og Rådets forordning (EU) 2016/794 (2) har haft til opgave at føre tilsyn med lovligheden af agenturets behandling af personoplysninger siden 1. maj 2017; bemærker, at EDPS i forbindelse med sin undersøgelse i september 2020 påtalte over for agenturet, at den manglende minimumsbeskyttelse for så vidt angår analyse af specifikke data i store datasæt, udgør en risiko for de registrerede personer; bemærker, at fortsat lagring af store mængder data uden kategorisering af registrerede, hvor en mulig forbindelse til en kriminel aktivitet først kan fastslås, når analysen påbegyndes, kan udgøre en risiko for den enkeltes ret til databeskyttelse; bemærker, at EDPS har været i dialog med agenturet om dette spørgsmål, og at agenturet har udarbejdet en særlig handlingsplan; bemærker, at handlingsplanen imødekom EDPS' betænkeligheder med hensyn til den påkrævede datagennemgang med henblik på lagring af store mængder data om enkeltpersoner, der ikke har nogen etableret forbindelse til kriminelle aktiviteter, men fremhæver EDPS' bekymring over, at den nuværende retlige ramme ikke indeholder en maksimumsperiode for, hvor længe agenturet må behandle sådanne data; fremhæver, at dette betyder, at agenturet bevarede store mængder data om enkeltpersoner, hvor der ikke var etableret nogen forbindelse til kriminelle aktiviteter, og at agenturet opbevarede disse data i længere tid end nødvendigt i strid med principperne om dataminimering og -lagring, der er fastsat i forordning (EU) 2016/794; noterer sig EDPS' afgørelse af 3. januar 2022, hvori agenturet fik 12 måneder til at foretage sletning af datasæt uden kategorisering af registrerede, som blev opbevaret på dagen for denne afgørelse, og seks måneder til at slette nye datasæt fra modtagelsesdatoen; bemærker den indvirkning, som EDPS' afgørelse vil få på agenturets evne til at analysere komplekse og store datasæt til støtte for igangværende strafferetlige efterforskninger af forbrydelser, der er omfattet af agenturets mandat, eftersom agenturets støtte ofte indebærer en behandlingsperiode på mere end seks måneder, og agenturet til enhver tid bør overholde relevant EU-ret;